Uredba Komisije (ES) št. 710/2000

z dne 3. aprila 2000

o uvrstitvi določenega blaga v kombinirano nomenklaturo

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (EGS) št. 2658/87 z dne 23. julija 1987 [1] o tarifni in statistični nomenklaturi ter skupni carinski tarifi, nazadnje spremenjene z Uredbo Komisije (ES) št. 254/2000 [2], in zlasti člena 9 Uredbe,

ob upoštevanju naslednjega:

(1) Zaradi zagotavljanja enotne uporabe kombinirane nomenklature, ki je priloga navedene uredbe, je treba sprejeti ukrepe v zvezi z uvrstitvijo blaga iz Priloge k tej uredbi.

(2) Uredba (EGS) št. 2658/87 določa splošna pravila za razlaganje kombinirane nomenklature. Ta pravila veljajo tudi za druge nomenklature, ki v celoti ali delno temeljijo na njej ali ji dodajo dodatne pododdelke in ki jih določajo posebne določbe Skupnosti, z namenom uporabe tarifnih in drugih ukrepov v zvezi z blagovno menjavo.

(3) V skladu z navedenimi splošnimi pravili se mora blago, poimenovano v stolpcu 1 preglednice v prilogi k tej uredbi, uvrstiti v ustrezne tarifne oznake KN iz stolpca 2, in sicer iz razlogov, navedenih v stolpcu 3.

(4) Primerno je, da se po določbah iz člena 12(6) Uredbe Sveta (EGS) št. 2913/92 z dne 12. oktobra 1992 o carinskem zakoniku Skupnosti [3], nazadnje spremenjene z Uredbo Evropskega parlamenta in Sveta (ES) št. 955/1999 [4], imetnik lahko za obdobje treh mesecev še naprej sklicuje na zavezujoče tarifne informacije, ki jih izdajo carinski organi držav članic v zvezi z uvrstitvijo blaga v kombinirano nomenklaturo in ki niso v skladu z določbami iz te uredbe.

(5) Ukrepi, predvideni s to uredbo, so v skladu z mnenjem Odbora za carinski zakonik –

SPREJELA NASLEDNJO UREDBO:

Člen 1

Blago, poimenovano v stolpcu 1 priložene preglednice, je uvrščeno v kombinirano nomenklaturo v tarifne oznake KN iz stolpca 2 navedene preglednice.

Člen 2

Na podlagi člena 12(6) Uredbe (EGS) št. 2913/92 se je za obdobje treh mesecev mogoče še naprej sklicevati na zavezujoče tarifne informacije, ki so jih izdali carinski organi držav članic in niso v skladu z določbami iz te uredbe.

Člen 3

Ta uredba začne veljati 20. dan po objavi v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 3. aprila 2000

Za Komisijo

Frederik Bolkestein

Član Komisije

[1] UL L 256, 7.9.1987, str. 1.

[2] UL L 28, 3.2.2000, str. 16.

[3] UL L 302, 19.10.1992, str. 1.

[4] UL L 119, 7.5.1999, str. 1.

--------------------------------------------------

PRILOGA

Poimenovanje blaga | Tarifna oznaka KN | Utemeljitev |

(1) | (2) | (3) |

— suha snov: | 63 |

— vsebnost maščob v suhi snovi: | 51,2 |

— beljakovine: | 24 |

— vsebnost vode v nemastni snovi: | 54,6 |

| | 04069021 | Uvrstitev opredeljujejo določbe splošnih pravil 1 in 6 za razlaganje kombinirane nomenklature in besedilo tarifnih oznak KN 0406, 040690 in 04069021. Izdelek, ima značilnosti sira cheddar, je uvrščen v tarifno oznako KN 04069021, ne glede na čas zorenja. |

2. Citrus latifolia: limete, od temno zelenih do bledo rumenih, s tanko lupino in značilnim kislim vonjem in okusom, jajčaste oblike, skoraj brez pešk, in v splošnem običajno tehtajo med 70 in 120 g

| 08059000 | Uvrstitev opredeljujejo določbe splošnih pravil 1 in 6 za razlaganje kombinirane nomenklature in besedilo tarifnih oznak KN 0805 in 08059000 Citrus latifolia je ločena vrsta limet od Citrus aurantifolia v tarifni oznaki KN 08053090. |

3. Krekerji iz kozic v obliki trdih prozornih ploščic, delno kuhani v pari in posušeni v pečici, narejeni iz škroba, vode, soli, sladkorja (približno 4 %), mesa kozic (približno 5 %), in vsebujejo ojačevalec okusa.

Izdelek postane primeren za zaužitje šele po cvrtju v olju ali masti.

| 19059060 | Uvrstitev opredeljujejo določbe splošnih pravil 1 in 6 za razlaganje kombinirane nomenklature in besedilo tarifnih oznak KN 1905, 190590 in 19059060. Toplotna obdelava se šteje kot delna priprava in zato je izdelek izključen iz številke 1901 (glej pojasnjevalne opombe HS k tarifni številki 1901, II., opomba o izključitvi (e)). Zaradi dodatka sladkorja in mesa kozic je izdelek izgubil značilnosti izdelkov iz tarifne oznake KN 19059020. |

4. Kumarice po popolni mlečni fermentaciji, vložene v slanico. Slanica vsebuje 8,4 mas. % soli in 1 mas. % mlečne kisline.

Kumarice se uporabljajo za pripravo izdelkov, ki se imenujejo "pickleji".

| 20059080 | Uvrstitev opredeljujejo določbe splošnih pravil 1 in 6 za razlaganje kombinirane nomenklature in besedilo tarifnih oznak KN 2005, 200590 in 20059080. Kumarice po popolni mlečni fermentaciji so izključene iz tarifne številke 0711, ne glede na vsebnost soli v slanici (glej zadnji odstavek razlagalnih opomb HS k tarifni številki 0711 in zadnji odstavek razlagalnih opomb KN k oznaki 07114000). |

--------------------------------------------------